Buitelanders met renosterhoring betrap | Nuus24
Johannesburg – Drie Chinese burgers is in hegtenis geneem nadat hulle met 'n renosterhoring en tik betrap is, het die Valke gesê.Paul Ramaloko, 'n woordvoerder, sê twee mans – onderskeidelik 30 en 39 jaar oud – en 'n 28-jarige vrou is in 'n hotel in die stad vasgetrek nadat die Valke 'n wenk opgevolg het.Die horing is R120 000 werd en die tik het 'n geraamde straatwaarde van R1 500.Die drie verdagtes was besig om Suid-Afrika te besoek. Dis onbekend of hulle by enige sindikate betrek word.Ramaloko sê hulle sal Vrydag in die Germiston-landdroshof verskyn.Volg Nuus24 op Twitter
DA-LUK Onderwys, Donald Grant, wou mos einde laasjaar hierdie mislukte Beauvallon-skool gesluit en gesloop het en sy 400 leerlinge dan na die half-lee John Ramsey skool oorplaas.
Maar Marius Fransman en Lynne Brown kry toe die aapstuipe hieroor en sleep die bekwame LUK hof toe, waar die ontplooide regter hul saak ondersteun.
Maar skaars vyf maande later bewys dinge alweer dat Grant se besluit reg was. Die gemeenskap wat, as jy Fransman en Brown se snert ooit geglo het, kastig so innig lief was vir Beauvallon en hul tot sy ewige voortbestaan met allerhande vrome beloftes verbind het, is nou self druk besig om Donald Grant se oorspronlike plan uit te voer. Ja, hulle sloop byna oornag hul eie skool!
Wat nou, Marius en Lynne? Daar troef jul mense jul eie planne en doen wat Mnr Grant voorspel het!
Skuif more die kinders skaars 1km verder straat-af na 'n goeie behoorlike skool (Ramsey) en laat die vandale sommer die res van die Beauvallon-perseel kaalstroop. Verkoop dan die grond. Loop weg van die Fransman-Brown fiasko.